section_heading: Druga generacija (2002.-danas)
paragraph_text: Druga generacija Elisea je najavljena krajem 2000. godine, ali je prodaja krenula tek početkom 2002. To nije u potpunosti novi model, nego samo temeljito redizajnirana prva generacija. U početku se nudio isti 1.8 L Roverov motor sa snagom od 120, 135 i 190 KS, ali dva jača su ubrzo zamijenjena Toyotinim motorima istog obujma i šesterostupanjskim mjenjačem, dok je najslabiji motor od 120 KS ostao u ponudi sve do 2005. i tek je tada zamijenjen. S najjačim motorom Eliseu je od 0 do 100 km/h trebalo samo 4.8 sekundi. To je ujedno i prvi automobil proizveden u novoj Lotusovoj tvornici u Hethelu.